SEASAMH (EU) No 3/2010 ÓN GCOMHAIRLE AR AN GCÉAD LÉAMH  
chun go nglacfaí Rialachán ó Pharlaimint na hEorpa agus ón gComhairle maidir le gréasán Eorpach 
iarnróid do lasta iomaíoch  
Arna nglacadh ag an gComhairle an 1 Márta 2010  
(Téacs atá ábhartha maidir leis an LEE)  
(2010/C 114 E/02)  
TÁ PARLAIMINT NA hEORPA AGUS COMHAIRLE AN AONTAIS 
EORPAIGH,  
Ag féachaint don Chonradh ar Fheidhmiú an Aontais Eorpaigh, 
agus go háirithe Airteagal 192(1) de,  
Ag féachaint don togra ón gCoimisiún Eorpach,  
Ag féachaint don tuairim ó Choiste Eacnamaíoch agus Sóisialta 
na hEorpa (  1 ), 
Ag féachaint don tuairim ó Choiste na Réigiún (  2 ), 
Ag gníomhú dóibh i gcomhréir leis an ngnáthnós imeachta 
reachtach (  3 ), 
De bharr an méid seo a leanas  
(1) Le foraoiseacha cuirtear réimse leathan de shochair 
chomhshaoil, de shochair eacnamaíocha agus de 
shochair shóisialta ar fáil, lena n-áirítear táirgí foraoise 
adhmaid agus neamh-adhmaid agus seirbhísí comhshaoil.  
(2) Is mó i gcónaí is cúiseanna imní iad an lománaíocht 
neamhdhleathach agus an trádáil ghaolmhar de bharr 
éileamh méadaitheach a bheith ar adhmad agus ar 
tháirgí adhmaid ar fud an domhain, chomh maith leis 
na heasnaimh institiúideacha agus rialála atá ar earnáil na 
foraoiseachta i roinnt tíortha táirgthe adhmaid.  
(3) Is forleatach an fhadhb í an lománaíocht 
neamhdhleathach agus is mór an chúis imní ar an 
leibhéal idirnáisiúnta í. Is mór an bhagairt ar na foraoi ­
seacha í mar go ngéaraíonn sí ar phróiseas an dífho ­
raoisithe, atá freagrach as tuairim agus 20 % de na 
hastaíochtaí CO  2 , mar go gcuireann sí an bhithéagsúlacht 
i mbaol agus mar go mbaineann sí na cosa de bhainis ­
tíocht inbhuanaithe foraoise agus d'fhorbairt inbhua ­
naithe foraoise, lena n-áirítear inmharthanacht tráchtála 
na n-oibreoirí a bhíonn ag gníomhú i gcomhréir leis an 
reachtaíocht is infheidhme. Chomh maith leis sin, tá 
impleachtaí sóisialta, polaitiúla agus eacnamaíocha aici.  
(4) I dTeachtaireacht an 21 Bealtaine 2003 ón gCoimisiún 
chuig Parlaimint na hEorpa agus chuig an gComhairle 
dar teideal ‘Forghníomhú an Dlí, Rialáil agus Trádáil i 
dtaca le Foraoisí (FLEGT)’: ‘Togra le haghaidh Plean 
Gníomhaíochta AE’, moladh sraith beart chun tacú leis 
na hiarrachtaí idirnáisiúnta d'fhonn tabhairt faoi fhadhb 
na lománaíochta neamhdhleathaí agus na trádála 
gaolmhaire.  (5) D'fháiltigh Parlaimint na hEorpa agus an Chomhairle 
roimh an Teachtaireacht sin agus d'aithin siad an gá atá 
ann go gcuirfeadh an tAontas leis na hiarrachtaí atá á 
ndéanamh ar an leibheál domhanda chun tabhairt faoi 
fhadhb na lománaíochta neamhdhleathaí,.  
(6) I gcomhréir le haidhm na Teachtaireachta sin, eadhon a 
áirithiú nach dtiocfadh isteach san Aontas ach earraí 
adhmaid arna dtáirgeadh de réir reachtaíocht náisiúnta 
na tíre táirgthe, tá idirbheartaíocht á déanamh ag an 
Aontas le tíortha táirgthe adhmaid (tíortha comhpháir ­
tíochta) faoi Chomhaontuithe Comhpháirtíochta Saorálaí 
(VPA), ar comhaontuithe iad lena gcruthaítear ceanglas 
do na páirtithe, ar ceanglas dlíthiúil é, scéim cead ­
únúcháin a chur chun feidhme agus an trádáil san 
adhmad agus sna táirgí adhmaid a shainaithnítear sna 
VPAanna sin a rialáil.  
(7) I bhfianaise mhórscála agus phráinn na faidhbe, is gá 
tacú go gníomhach leis an gcomhrac in aghaidh na 
lománaíochta neamhdhleathaí agus na trádála 
gaolmhaire, is gá an tionscnamh VPA a chomhlánú 
agus a neartú agus is gá na sineirgí a fheabhsú idir na 
beartais a bhfuil sé d'aidhm acu na foraoiseacha a 
chaomhnú ar láimh amháin agus leibhéal ard cosanta 
comhshaoil a bhaint amach, lena n-áirítear an comhrac 
in aghaidh an athraithe aeráide agus chailliúint na 
bithéagsúlachta ar an láimh eile.  
(8) Ba cheart aitheantas a thabhairt do na hiarrachtaí a rinne 
na tíortha a bhfuil VPA FLEGT tugtha i gcrích acu leis an 
Aontas agus do na prionsabail atá ionchorpraithe iontu, 
go mór mór maidir leis an sainmhíniú ar adhmad a 
táirgeadh go dleathach. Ba cheart go gcuirfí san 
áireamh freisin nach ndéantar, faoi scéim cheadúnúcháin 
FLEGT, ach amháin adhmad arna lománú i gcomhréir leis 
an reachtaíocht ábhartha náisiúnta agus táirgí adhmaid 
atá díorthaithe as adhmad den sórt sin a allmhairiú 
isteach san Aontas. Ba cheart, dá bhrí sin, go measfaí 
gur as adhmad arna lománú go dleathach adhmad atá 
leabaithe sna táirgí adhmaid a liostaítear in Iarscríbhinn II 
agus in Iarscríbhinn III a ghabhann le Rialachán (CE) 
Uimh. 2173/2005 ón gComhairle an 20 Nollaig 2005 
maidir le scéim ceadúnúcháin FLEGT a bhunú i gcás 
allmhairí adhmaid isteach sa Chomhphobal Eorpach (  4 ), 
ar táirgí adhmaid iad a thionscnaíonn sna tíortha comh ­
pháirtíochta a liostaítear in Iarscríbhinn I a ghabhann le 
Rialachán (CE) Uimh. 2173/2005, ar choinníoll go 
gcomhlíonann na táirgí adhmaid sin an Rialachán sin 
agus aon fhorálacha cur chun feidhme.GA 4.5.2010 Iris Oifigiúil an Aontais Eorpaigh 17  
( 1 ) IO C 318, 23.12.2009, lch. 88.  
( 2 ) IO C , , lch …  
( 3 ) Seasamh ó Pharlaimint na hEorpa an 22 Aibreán 2009 (nár 
foilsíodh fós san Iris Oifigiúil) agus Seasamh ón gComhairle an … 
(nár foilsíodh fós san Iris Oifigiúil).  (  4 ) IO L 347, 30.12.2005, lch. 1.
(9) Ba cheart a chur san áireamh freisin go gceanglaítear ar 
na páirtithe sa Choinbhinsiún, leis an gCoinbhinsiún 
maidir le Trádáil Idirnáisiúnta i Speicis Fauna agus Flora 
Fiáine i mBaol (CITES), gan cead onnmhairíochta CITES a 
dheonú ach amháin nuair a rinneadh speiceas atá lios ­
taithe in CITES a lománú,  inter alia , i gcomhréir leis an 
reachtaíocht náisiúnta sa tír onnmhairíochta. Ba cheart, 
dá bhrí sin, go measfaí gur lománaíodh go dleathach 
adhmad na speiceas a liostaítear in Iarscríbhinn A, in 
Iarscríbhinn B nó in Iarscríbhinn C a ghabhann le 
Rialachán (CE) Uimh. 338/97 ón gComhairle an 
9 Nollaig 1996 maidir le speicis fauna agus flora fiáine 
a chosaint trí thrádáil iontu a rialáil (  1 ), ar choinníoll go 
gcomhlíonann sé an Rialachán sin agus aon fhorálacha 
cur chun feidhme.  
(10) Agus castacht na lománaíochta neamhdhleathaí á cur san 
áireamh, a mhéid a bhaineann leis na fachtóirí atá mar 
bhonn di agus an tionchar a bhíonn aici, ba cheart díriú 
ar iompraíocht na n-oibreoirí d'fhonn buntáistí na hiom ­
praíochta neamhdhleathaí a laghdú.  
(11) In éagmais sainmhínithe a bheadh comhaontaithe go 
hidirnáisiúnta, ba cheart gurbh í reachtaíocht na tíre 
inar lománaíodh an t-adhmad a bheadh mar an bonn 
ar a ndéanfaí sainmhíniú a thabhairt ar an lománaíocht 
neamhdhleathach.  
(12) Is iomaí táirge adhmaid a théann trí phróisis éagsúla sula 
gcuirtear ar an margadh den chéad uair iad nó tar éis iad 
a chur ar an margadh den chéad uair. Ionas nach mbeidh 
ró-ualach riaracháin á chur gan údar, ní bheidh faoi réir 
na gceanglas a leagtar síos sa Rialachán seo ach na 
hoibreoirí sin a mbeidh adhmad nó táirgí adhmaid á 
gcur ar an margadh inmheánach den chéad uair acu, 
murab ionann agus na hoibreoirí go léir a bhfuil baint 
acu leis an slabhra dáileacháin.  
(13) Toisc go gcuirfeadh sé ualach neamhréireach ar oibreoirí 
dá gceanglófaí orthu faisnéis a thabhairt maidir le tion ­
scnamh an adhmaid i gcás táirgí a bheadh déanta as 
adhmad athchúrsáilte, ba cheart go ndéanfaí na táirgí 
sin a eisiamh ó raon feidhme an Rialacháin seo.  
(14) Na hoibreoirí a mbeadh adhmad agus táirgí adhmaid á 
gcur ar an margadh inmheánach den chéad uair acu, ba 
cheart dóibh a ndícheall cuí a dhéanamh, trí chóras beart 
agus nósanna imeachta (córas an díchill chuí), an riosca a 
bhaineann le hadhmad arna lománú go neamhdhleathach 
agus le táirgí atá díorthaithe ó adhmad den sórt sin a 
chur ar an margadh inmheánach a íoslaghdú.  
(15) Áirítear trí eilimint ar chóras an díchill chuí atá de dhlúth 
is d'inneach i mbainistiú riosca: rochtain ar fhaisnéis, 
measúnú riosca agus maolú a dhéanamh ar an riosca a 
shainaithneofar. Ba cheart go dtabharfaí rochtain, le córas 
an díchill chuí, ar fhaisnéis maidir le foinsí an adhmaid 
agus na dtáirgí adhmaid agus maidir le soláthraithe an 
adhmaid agus na dtáirgí adhmaid atá á gcur ar an 
margadh inmheánach den chéad uair, lena n-áirítear 
faisnéis ábhartha amhail comhlíonadh na reachtaíochta 
is infheidhme. Ba cheart go ndéanfadh na hoibreoirí 
measúnú riosca bunaithe ar an bhfaisnéis sin. I gcás ina 
sainaithneofar riosca, ba cheart d'oibreoirí an riosca sin a 
mhaolú ar mhodh a bheadh comhréireach leis an riosca arna shainaithint, d'fhonn go gcoiscfear adhmad arna 
lománú go neamhdhleathach agus táirgí adhmaid atá 
díorthaithe ó adhmad den sórt sin a chur ar an margadh.  
(16) D'fhonn aon ualach míchuí riaracháin a sheachaint, níor 
cheart go gceanglófaí ar na hoibreoirí sin a bhfuil leas á 
bhaint acu cheana féin as córais nó as nósanna imeachta 
a bhfuil ceanglais an Rialacháin seo á gcomhlíonadh acu 
córais nua a chur ar bun.  
(17) D'fhonn aitheantas a thabhairt do dhea-chleachtas in 
earnáil na foraoiseachta, féadfar deimhniú nó scéimeanna 
eile arna bhfíorú ag tríú páirtí agus a áiríonn fíorú maidir 
le comhlíonadh na reachtaíochta is infheidhme, a úsáid sa 
nós imeachta maidir le measúnú riosca.  
(18) Tá earnáil an adhmaid fíorthábhachtach do gheilleagar an 
Aontais. Tá ról tábhachtach ag eagraíochtaí na n-oibreoirí 
san earnáil mar go ndéantar ionadaíocht ar leasanna na 
hearnála sin ar scála leathan agus bíonn teagmháil acu le 
raon éagsúil de na páirtithe leasmhara. Tá an saineolas 
agus an inniúlacht ag na heagraíochtaí sin freisin le 
hanailís a dhéanamh ar an reachtaíocht ábhartha agus 
comhlíonadh na reachtaíochta a éascú dá mbaill, ach 
níor cheart go n-úsáidfeadh siad an inniúlacht sin 
d'fhonn ceannas a fháil ar an margadh. D'fhonn cur 
chun feidhme an Rialacháin seo a éascú agus cur le 
forbairt an dea-chleachtais, is iomchuí aitheantas a 
thabhairt d'eagraíochtaí atá tar éis ceanglais a fhorbairt 
d'fhonn córas an díchill chuí a fhorbairt, ar córais iad 
lena gcomhlíontar ceanglais an Rialacháin seo. Ba cheart 
liosta de na heagraíochtaí a mbeidh an t-aitheantas sin 
faighte acu a phoibliú chun a chumasú do na hoibreoirí 
leas a bhaint as na heagraíochtaí faireacháin sin a mbeidh 
aitheantas faighte acu.  
(19) Ba cheart do na húdaráis inniúla faireachán a dhéanamh 
go héifeachtach ar an gcaoi a gcomhlíonann oibreoirí na 
hoibleagáidí a leagtar síos sa Rialachán seo. Chuige sin, 
ba cheart do na húdaráis inniúla seiceálacha oifigiúla a 
dhéanamh, de réir mar is cuí, agus d'fhéadfadh go 
mbeadh seiceálacha ag áitreabh an oibreora san 
áireamh leis na seiceálacha, agus ba cheart do na 
húdaráis inniúla a bheith in ann a cheangal ar na 
hoibreoirí gníomhartha feabhais a dhéanamh i gcás inar 
gá sin.  
(20) Ba cheart do na húdaráis inniúla taifid a choinneáil ar na 
seiceálacha agus ba cheart an fhaisnéis ábhartha a chur ar 
fáil d'aon iarratasóir i gcomhréir le Treoir 2003/4/CE ó 
Pharlaimint na hEorpa agus ón gComhairle an 
28 Eanáir 2003 maidir le rochtain phoiblí ar fhaisnéis 
ar an gcomhshaol (  2 ). 
(21) Ba cheart do na húdaráis inniúla comhoibriú le chéile 
agus le húdaráis riaracháin tríú tíortha agus leis an gCoi ­
misiún, agus cineál idirnáisiúnta na lománaíochta 
neamhdhleathaí agus na trádála gaolmhaire á chur san 
áireamh.  
(22) Ba cheart do na Ballstáit a áirithiú go ngearrfar pionóis i 
leith aon sáruithe ar an Rialachán seo agus go mbeidh na 
pionóis éifeachtach, comhréireach agus athchom ­
hairleach.GA 18 Iris Oifigiúil an Aontais Eorpaigh 4.5.2010  
( 1 ) IO L 61, 3.3.1997, lch. 1.  (  2 ) IO L 41, 14.2.2003, lch. 26.
(23) Ba cheart go gcumhachtófaí don Choimisiún gníom ­
hartha tarmligthe a ghlacadh i gcomhréir le hAirteagal 
290 den Chonradh ar Fheidhmiú an Aontais Eorpaigh 
(CFAE), ar gníomhartha iad a bhaineann leis na 
nósanna imeachta chun aitheantas a thabhairt 
d'eagraíochtaí faireacháin agus chun an t-aitheantas sin 
a tharraingt siar, a bhaineann le critéir eile um 
measúnú riosca a d'fhéadfadh a bheith riachtanach leis 
na critéir dá bhforáiltear cheana sa Rialachán seo a fhor ­
líonadh agus a bhaineann leis an liosta d'adhmad agus de 
tháirgí adhmaid a bhfuil feidhm ag an Rialachán seo 
maidir leo. Tá sé thar a bheith tábhachtach go rachadh 
an Coimisiún i gcomhairle le saineolaithe i rith chéim an 
ullmhúcháin i gcomhréir leis an ngealltanas a thug an 
Coimisiún i dTeachtaireacht an 9 Nollaig 2009 maidir le 
hAirteagal 290 de CFAE a chur chun feidhme.  
(24) Ba cheart na bearta atá riachtanach chun an Rialachán 
seo a chur chun feidhme a ghlacadh i gcomhréir le 
Cinneadh 1999/468/CE ón gComhairle an 
28 Meitheamh 1999 ag leagan síos na rialacha mionson ­
raithe maidir le feidhmiú na gcumhachtaí cur chun 
feidhme arna dtabhairt don Choimisiún (  1 ). 
(25) Ba cheart tréimhse réasúnta a thabhairt d'oibreoirí agus 
d'údaráis inniúla iad féin a ullmhú d'fhonn ceanglais an 
Rialacháin seo a chomhlíonadh.  
(26) Ós rud é nach féidir leis na Ballstáit cuspóir an Rialacháin 
seo, eadhon an comhrac in aghaidh na lománaíochta 
neamhdhleathaí agus na trádála gaolmhaire, a bhaint 
amach ina gceann agus ina gceann agus gur fearr, dá 
bhrí sin, de bharr a fhairsinge, is féidir é a bhaint 
amach ar leibhéal an Aontais, féadfaidh an tAontas 
bearta a ghlacadh, i gcomhréir le prionsabal na 
coimhdeachta mar a leagtar amach é in Airteagal 5 den 
Chonradh ar an Aontas Eorpach. I gcomhréir le 
prionsabal na comhréireachta, mar a leagtar amach san 
Airteagal sin é, ní théann an Rialachán seo thar a bhfuil 
riachtanach chun an cuspóir sin a bhaint amach,  
TAR ÉIS AN RIALACHÁN SEO A GHLACADH:  
Airteagal 1  
Ábhar  
Leagtar síos leis an Rialachán seo na hoibleagáidí a bheidh ar 
oibreoirí a mbeidh adhmad agus táirgí adhmaid á gcur ar an 
margadh inmheánach den chéad uair acu, le go n-íoslaghdófar 
an baol go ndéanfar adhmad arna lománú go neamhdhleathach 
nó táirgí adhmaid a dhíorthaítear as adhmad den sórt sin a chur 
ar an margadh.  
Airteagal 2  
Sainmhínithe  
Chun críocha an Rialacháin seo, beidh feidhm ag na 
sainmhínithe seo a leanas:  
(a) ciallaíonn ‘adhmad agus táirgí adhmaid’ an t-adhmad agus 
na táirgí adhmaid a leagtar amach san Iarscríbhinn, seachas 
táirgí adhmaid a dhíorthaítear as adhmad nó as táirgí 
adhmaid a cuireadh ar an margadh cheana féin chomh maith le táirgí adhmaid nó comhpháirteanna táirgí den 
sórt sin a mhonaraítear as adhmad nó as táirgí adhmaid a 
bhfuil a saolré tagtha chun críche agus a dhéanfaí a 
dhiúscairt mar dhramhaíl murach sin;  
(b) ciallaíonn ‘cur ar an margadh’ adhmad nó táirgí adhmaid a 
sholáthar ar shlí ar bith, beag beann ar an teicníc díolacháin 
a úsáidtear, ar an margadh inmheánach den chéad uair chun 
é nó iad a dháileadh nó a úsáid le linn gníomhaíochta 
tráchtála, cibé acu ar íocaíocht nó saor in aisce. Áirítear 
leis freisin soláthar trí chianchumarsáid faoi mar a 
shainmhínítear í i dTreoir 97/7/CE ó Pharlaimint na 
hEorpa agus ón gComhairle an 20 Bealtaine 1997 maidir 
le tomhaltóirí a chosaint i leith cianchonarthaí (  2 ); 
(c) ciallaíonn ‘oibreoir’ aon duine nádúrtha nó aon duine 
dlítheanach a chuireann adhmad nó táirgí adhmaid ar an 
margadh;  
(d) ciallaíonn ‘tír na lománaíochta’ an tír nó an chríoch inar 
lománaíodh an t-adhmad nó inar lománaíodh an t-adhmad 
atá leabaithe sna táirgí adhmaid;  
(e) ciallaíonn ‘arna lománú go dleathach’ arna lománú i 
gcomhréir leis an reachtaíocht is infheidhme i dtír na 
lománaíochta;  
(f) ciallaíonn ‘arna lománú go neamhdhleathach’ arna lománú 
de shárú ar an reachtaíocht is infheidhme i dtír na lomán ­
aíochta;  
(g) ciallaíonn ‘reachtaíocht is infheidhme’ an reachtaíocht atá i 
bhfeidhm i dtír na lománaíochta, ar reachtaíocht í lena 
gcumhdaítear na hábhair seo a leanas:  
— cearta chun lománaíocht a dhéanamh ar adhmad laistigh 
de theorainneacha a bhfuil taifead orthu in iris oifigiúil;  
— íocaíochtaí ar chearta lománaíochta agus ar adhmad lena 
n-áirítear dleachtanna a bhaineann le lománaíocht;  
— lománaíocht an adhmaid, lena n-áirítear an reachtaíocht 
chomhshaoil agus an reachtaíocht foraoise a bhfuil baint 
dhíreach aici léi;  
— cearta dlíthiúla atá ag tríú páirtithe maidir le húsáid agus 
maidir le tionacht a ndéanann lománaíocht an adhmaid 
difear dóibh; agus  
— reachtaíocht na trádála agus an chustaim, a mhéid a 
bhaineann sí le hearnáil na foraoiseachta;  
Airteagal 3  
Stádas adhmaid agus táirgí adhmaid arna gcumhdach ag 
FLEGT agus ag CITES  
Measfar, chun críocha an Rialacháin seo, gur lománaíodh go 
dleathach adhmad atá leabaithe sna táirgí adhmaid a liostaítear 
in Iarscríbhinn II agus in Iarscríbhinn III a ghabhann le 
Rialachán (CE) Uimh. 2173/2005 ar táirgí iad a thionscnaítear 
sna tíortha comhpháirtíochta a liostaítear in Iarscríbhinn I a 
ghabhann le Rialachán (CE) Uimh. 2173/2005 agus a 
chomhlíonann an Rialachán sin agus a fhorálacha cur chun 
feidhme.GA 4.5.2010 Iris Oifigiúil an Aontais Eorpaigh 19  
( 1 ) IO L 184, 17.7.1999, lch. 23.  (  2 ) IO L 144, 4.6.1997, lch. 19.
Measfar, chun críocha an Rialacháin seo, gur lománaíodh go 
dleathach adhmad de speicis a liostaítear in Iarscríbhinn A, in 
Iarscríbhinn B nó in Iarscríbhinn C a ghabhann le Rialachán 
(CE) Uimh. 338/97 agus ar adhmad é a chomhlíonann an 
Rialachán sin agus a fhorálacha cur chun feidhme.  
Airteagal 4  
Oibleagáidí na n-oibreoirí  
1. Déanfaidh na hoibreoirí a ndícheall cuí an baol atá ann 
maidir le hadhmad arna lománú go neamhdhleathach nó táirgí 
atá díorthaithe d'adhmad den sórt sin a chur ar an margadh a 
íoslaghdú a mhéid is féidir. Chuige sin, bainfidh siad leas as 
creat nósanna imeachta agus beart, dá ngairfear ‘córas díchill 
chuí’ anseo feasta, a leagtar amach in Airteagal 5.  
2. Déanfaidh gach oibreoir an córas díchill chuí a mbaineann 
sé féin leas as a chothabháil agus a mheasúnú go tráthrialta, ach 
amháin i gcás ina mbaineann an t-oibreoir leas as córas díchill 
chuí arna bhunú ag eagraíocht faireacháin dá dtagraítear in 
Airteagal 7.  
Airteagal 5  
Córais díchill chuí  
1. Beidh an méid seo a leanas sa chóras díchill chuí dá 
dtagraítear in Airteagal 4(1):  
(a) bearta agus nósanna imeachta lena dtugtar rochtain ar an 
bhfaisnéis seo a leanas maidir le soláthar adhmaid nó 
soláthar táirgí adhmaid an oibreora ar adhmad nó táirgí 
adhmaid iad a chuirfear ar an margadh:  
— tuairisc, lena n-áirítear an t-ainm eolaíoch iomlán nó 
gnáth-thuairisc an spéicis crainn, an trádainm agus 
cineál táirge;  
— tír na lománaíochta, agus i gcás inarb infheidhme, an 
réigiún fo-náisiúnta inar lománaíodh an t-adhmad;  
— an chainníocht (arna sloinneadh i méid, i meáchan nó in 
uimhir na n-aonad);  
— ainm agus seoladh soláthraí an oibreora;  
— doiciméid nó faisnéis eile lena sonraítear go gcloíonn an 
t-adhmad sin agus na táirgí adhmaid sin leis an reach ­
taíocht is infheidhme;  
(b) nósanna imeachta um measúnú riosca lena gcuirtear ar 
chumas an oibreora anailís agus measúnú a dhéanamh ar 
an riosca atá ann go ndéanfar adhmad arna lománú go 
neamhdhleathach nó táirgí adhmaid atá díorthaithe as 
adhmad den sórt sin a chur ar an margadh.  
Cuirfear san áireamh leis na nósanna imeachta sin an 
fhaisnéis a leagtar amach i bpointe (a) mar aon leis na 
critéir ábhartha um measúnú riosca, lena n-áirítear:  
— dearbhú ar chomhlíonadh na reachtaíochta is 
infheidhme, a bhféadfaí deimhniúchán nó scéimeanna 
eile, ar scéimeanna iad arna bhfíorú ag tríú páirtí, lena gcumhdaítear comhlíonadh na reachtaíochta infheidhme, 
a áireamh ann;  
— leitheadúlacht lománaíocht neamhdhleathach speiceas 
sonrach crann;  
— leitheadúlacht na lománaíochta neamhdhleathaí nó na 
gcleachtas ina leith i dtír na lománaíochta agus/nó sa 
réigiún fo-náisiúnta inar lománaíodh an t-adhmad;  
— castacht shlabhra soláthair na dtáirgí adhmaid;  
(c) seachas i gcás inar riosca diomaibhseach an riosca a aith ­
nítear le linn na nósanna imeachta um measúnú riosca dá 
dtagraítear i bpointe (b), nósanna imeachta um maolú riosca 
arb éard atá iontu sraith beart agus nósanna imeachta atá 
leordhóthanach agus comhréireach chun íoslaghdú a 
dhéanamh go héifeachtach ar an riosca sin agus a 
bhféadfadh sé a bheith ar áireamh leo go n-éileofaí 
tuilleadh faisnéise nó tuilleadh doiciméad agus/nó go n- 
éileofaí fíorú tríú páirtí.  
2. Is i gcomhréir leis an nós imeachta rialúcháin dá 
dtagraítear in Airteagal 16(2) a ghlacfar na rialacha mionson ­
raithe is gá d'fhonn a áirithiú go ndéanfar mír 1 a chur chun 
feidhme go haonfhoirmeach, seachas a mhéid a bhaineann le 
critéir ábhartha bhreise um measúnú riosca dá dtagraítear sa 
dara mír de phointe (b) den Airteagal seo. Glacfar na rialacha 
sin tráth nach déanaí ná … (*).  
3. Ionas go n-áireofar forbairtí sa mhargadh agus an taithí a 
fuarthas i gcur chun feidhme an Rialacháin seo, ar imeachtaí iad 
agus ar taithí í a sainaithníodh go háirithe tríd an tuairisciú dá 
dtagraítear in Airteagal 18(3), féadfaidh an Coimisiún gníom ­
hartha tarmligthe a ghlacadh i gcomhréir le hAirteagal 290 de 
CFAE maidir le critéir ábhartha bhreise um measúnú riosca a 
d'fhéadfadh a bheith ag teastáil chun cur leis na critéir sin dá 
dtagraítear sa dara mír de phointe (b) de mhír 1 den Airteagal 
seo. Agus na gníomhartha tarmligthe sin á nglacadh aige, 
gníomhóidh an Coimisiún i gcomhréir le forálacha ábhartha 
an Rialacháin seo.  
Beidh feidhm ag na nósanna imeachta a leagtar amach in 
Airteagal 13, in Airteagal 14 agus in Airteagal 15 maidir leis 
na gníomhartha tarmligthe dá dtagraítear sa mhír seo.  
Airteagal 6  
Údaráis inniúla  
1. Ainmneoidh gach Ballstát údarás inniúil amháin nó níos 
mó ná údarás inniúil amháin a bheidh freagrach as an Rialachán 
seo a chur i bhfeidhm.  
Déanfaidh na Ballstáit, faoin … (**), ainmneacha agus seoltaí na 
n-údarás inniúil a chur in iúl don Choimisiún. Déanfaidh na 
Ballstáit aon athrú ar ainmneacha nó ar sheoltaí na n-údarás 
inniúil a chur in iúl don Choimisiún.  
2. Cuirfidh an Coimisiún liosta na n-údarás inniúil ar fáil go 
poiblí, lena n-áirítear ar an Idirlíon. Tabharfar an liosta cothrom 
le dáta go tráthrialta.GA 20 Iris Oifigiúil an Aontais Eorpaigh 4.5.2010  
(*) 18 mí tar éis an dáta a dtiocfaidh an Rialachán seo i bhfeidhm.  
(**) Sé mhí tar éis an dáta a dtiocfaidh an Rialachán seo i bhfeidhm.
Airteagal 7  
Eagraíochtaí faireacháin  
1. Déanfaidh eagraíocht faireacháin na feidhmeanna seo a 
leanas a fheidhmiú:  
(a) córas díchill chuí a chothabháil agus a mheasúnú go tráth ­
rialta i gcomhréir le hAirteagal 5 agus ceart chun é a úsáid a 
dheonú d'oibreoirí;  
(b) a fhíorú go n-úsáidfidh na hoibreoirí sin córas an díchill 
chuí mar is ceart;  
(c) na bearta cuí a ghlacadh i gcás ina mainneoidh oibreoir a 
chóras díchill chuí féin a úsáid i gceart, lena n-áirítear fógra 
a thabhairt do na húdaráis inniúla i gcás ina ndéanfadh 
oibreoir mainneachtain thromchúiseach nó mainneachtain 
arís agus arís eile.  
2. Féadfaidh eagraíocht cur isteach ar aitheantas mar 
eagraíocht faireacháin, má chomhlíonann sé na ceanglais seo 
a leanas:  
(a) go bhfuil pearsantacht dhlítheanach aici agus go bhfuil sí 
bunaithe go dleathach laistigh den Aontas;  
(b) go bhfuil sé d'acmhainn aici na feidhmeanna dá dtagraítear i 
mír 1 a fheidhmiú; agus  
(c) go gcomhlíonfaidh sí a feidhmeanna ar bhealach lena 
seachnófar coinbhleachtaí leasa.  
3. Aithneofar iarratasóir a chomhlíonfaidh na riachtanais a 
leagtar amach i mír 2 mar eagraíocht faireacháin ar cheann de 
na slite seo a leanas:  
(a) tabharfaidh údarás inniúil Ballstáit aitheantas d'eagraíocht 
faireacháin a bheartaíonn a gníomhartha a dhéanamh go 
heisiatach sa Bhallstát sin, agus cuirfear an Coimisiún ar 
an eolas gan mhoill ina dhiaidh sin.  
(b) tar éis dó na Ballstáit a chur ar an eolas, tabharfaidh an 
Coimisiún aitheantas d'eagraíocht faireacháin a bheartaíonn 
a gníomhartha a dhéanamh i mbreis agus Ballstát amháin, 
nó ar fud an Aontais.  
4. Déanfaidh na húdaráis inniúla seiceálacha go tráthrialta 
lena fhíorú go leanfaidh na heagraíochtaí faireacháin a 
oibríonn laistigh de dhlínse na n-údarás inniúil de na 
feidhmeanna a leagtar síos i mír 1 a chomhlíonadh agus go 
leanfaidh siad de na ceanglais a leagtar síos i mír 2 a 
chomhlíonadh.  
5. Má chinneann údarás inniúil nach bhfuil na feidhmeanna 
a leagtar síos i mír 1 á gcomhlíonadh a thuilleadh ag eagraíocht 
faireacháin atá aitheanta ag an gCoimisiún nó nach 
gcomhlíonann sí na ceanglais a leagtar síos i mír 2 a thuilleadh, 
cuirfidh sé an Coimisiún ar an eolas gan mhoill.  6. Féadfaidh na húdaráis inniúla nó an Coimisiún aitheantas 
a tharraingt siar nuair a chinnfidh an t-údarás inniúil nó an 
Coimisiún nach bhfuil na feidhmeanna a leagtar síos i mír 1 
nó na ceanglais a leagtar síos i mír 2 á gcomhlíonadh a 
thuilleadh ag eagraíocht faireacháin. Ní fhéadfaidh an t-údarás 
inniúil ná an Coimisiún aon aitheantas a tharraingt siar seachas 
aitheantas a d'eisigh sé féin. Sula dtarraingeoidh an Coimisiún 
aitheantas siar, cuirfidh sé na Ballstáit lena mbaineann ar an 
eolas maidir leis sin. Cuirfidh na Ballstáit an Coimisiún ar an 
eolas maidir le tarraingt siar aitheantas.  
7. D'fhonn na rialacha nós imeachta a fhorlíonadh maidir le 
haitheantas a thabhairt d'eagraíochtaí faireacháin agus maidir le 
haitheantas a tharraingt siar agus, má éilíonn taithí a leithéid, 
d'fhonn iad a leasú, féadfaidh an Coimisiún gníomhartha tarm ­
ligthe a ghlacadh i gcomhréir le hAirteagal 290 de CFAE. Agus 
na gníomhartha tarmligthe sin á nglacadh aige, gníomhóidh an 
Coimisiún i gcomhréir le forálacha ábhartha an Rialacháin seo.  
Beidh feidhm ag na nósanna imeachta a leagtar amach in 
Airteagal 13, in Airteagal 14 agus in Airteagal 15 maidir leis 
na gníomhartha tarmligthe dá dtagraítear sa mhír seo. Glacfar 
na gníomhartha sin tráth nach déanaí ná … (*).  
8. Glacfar rialacha mionsonraithe a bhaineann le minicíocht 
agus le cineál na seiceálacha dá dtagraitear i mír 4, agus atá 
riachtanach d'fhonn cur chun feidhme aonfhoirmeach na míre 
sin a áirithiú, i gcomhréir leis an nós imeachta rialúcháin dá 
dtagraítear in Airteagal 16(2). Glacfar na rialacha sin tráth nach 
déanaí ná … (*).  
Airteagal 8  
Liosta na n-eagraíochtaí faireacháin  
Foilseoidh an Coimisiún liosta na n-eagraíochtaí faireacháin in  
Iris Oifigiúil an Aontais Eorpaigh , sraith C, agus cuirfidh sé ar fáil 
ar a láithreán gréasáin é. Tabharfar an liosta cothrom le dáta go 
tráthrialta.  
Airteagal 9  
Seiceálacha ar oibreoirí  
1. Déanfaidh na húdaráis inniúla seiceálacha lena dheimhniú 
go gcomhlíonann na hoibreoirí na ceanglais a leagtar amach in 
Airteagal 4 agus in Airteagal 5.  
2. Tabharfaidh na hoibreoirí gach cúnamh is gá le gur féidir 
na seiceálacha dá dtagraítear i mír 1 a fheidhmiú go héasca.  
3. I gcás ina mbraitear easnaimh, tar éis na seiceálacha dá 
dtagraítear i mír 1, féadfaidh na húdaráis inniúla fógra a eisiúint 
maidir leis na gníomhartha feabhais a ghlacfaidh an t-oibreoir. 
Aon mhainneachtain a dhéanfaidh an t-oibreoir maidir le 
gníomh feabhais den sórt sin a dhéanamh, d'fhéadfadh sé a 
bheith ina chúis pionóis a ghearradh i gcomhréir le hAirteagal 
17.GA 4.5.2010 Iris Oifigiúil an Aontais Eorpaigh 21  
(*) 18 mí tar éis an dáta a dtiocfaidh an Rialachán seo i bhfeidhm.
Airteagal 10  
Taifead ar sheiceálacha  
1. Coinneoidh na húdaráis inniúla taifid ar na seiceálacha dá 
dtagraítear in Airteagal 9(1), agus léireofar, go háirithe, cineál 
agus torthaí na seiceálacha, mar aon le taifid ar aon fhógraí faoi 
ghníomhartha feabhais arna n-eisiúint faoi Airteagal 9(3). Coin ­
neofar taifead ar na seiceálacha uile ar feadh 5 bliana ar a 
laghad.  
2. Cuirfear an fhaisnéis dá dtagraítear i mír 1 ar fáil d'aon 
iarratasóir i gcomhréir le Treoir 2003/4/CE.  
Airteagal 11  
Comhoibriú  
1. Comhoibreoidh na húdaráis inniúla le chéile, le húdaráis 
riaracháin tríú tíortha agus leis an gCoimisiún d'fhonn a áirithiú 
go gcomhlíonfar an Rialachán seo.  
2. Déanfaidh na húdaráis inniúla faisnéis faoi na heasnaimh 
thromchúiseacha a bhraitear trí na seiceálacha dá dtagraítear in 
Airteagal 7(4) agus in Airteagal 9(1) agus faisnéis faoi na 
cineálacha pionós arna bhforchur i gcomhréir le hAirteagal 17 
a mhalartú le húdaráis inniúla na mBallstát eile agus leis an 
gCoimisiún.  
Airteagal 12  
Leasuithe ar an Iarscríbhinn  
D'fhonn an taithí a fuarthas agus an Rialachán seo á chur chun 
feidhme a chur san áireamh, go háirithe an taithí a shainaith ­
neofar tríd an tuairisciú dá dtagraítear in Airteagal 18(3), mar 
aon le forbairtí maidir le tréithe teicniúla, le húsáideoirí deiridh 
agus le próisis táirgeachta an adhmaid agus táirgí adhmaid, 
féadfaidh an Coimisiún gníomhartha tarmligthe a ghlacadh i 
gcomhréir le hAirteagal 290 de CFAE trí liosta na n-adhmad 
agus na dtáirgí adhmaid a leagtar amach san Iarscríbhinn a leasú 
agus a fhorlíonadh. Ní dhéanfar ualach neamhréireach a chur ar 
oibreoirí leis na gníomhartha sin. Agus na gníomhartha tarm ­
ligthe sin á nglacadh aige, gníomhóidh an Coimisiún i 
gcomhréir le forálacha ábhartha an Rialacháin seo.  
Beidh feidhm ag na nósanna imeachta a leagtar amach in 
Airteagal 13, Airteagal 14 agus Airteagal 15 maidir leis na 
gníomhartha tarmligthe dá dtagraítear san Airteagal seo.  
Airteagal 13  
Feidhmiú an tarmligin  
1. Tabharfar na cumhachtaí chun na gníomhartha tarmligthe 
a ghlacadh, ar gníomhartha iad dá dtagraítear in Airteagal 5(3), 
in Airteagal 7(7) agus in Airteagal 12, don Choimisiún go ceann 
tréimhse seacht mbliana tar éis an dáta a dtiocfaidh an 
Rialachán seo i bhfeidhm. Déanfaidh an Coimisiún tuarascáil 
maidir leis na cumhachtaí tarmligthe ar a dhéanaí trí mhí 
roimh dheireadh tréimhse trí bliana tar éis an dáta a ndéanfar 
an Rialachán seo a chur i bhfeidhm. Déanfar tarmligean na 
cumhachta a fhadú go huathoibríoch i gcomhair tréimhsí comhfhaid, ach amháin má dhéanann Parlaimint na hEorpa 
nó an Chomhairle é a chúlghairm i gcomhréir le hAirteagal 14.  
2. A luaithe a ghlacfaidh sé gníomh tarmligthe, tabharfaidh 
an Coimisiún fógra do Pharlaimint na hEorpa agus don Chom ­
hairle ina leith ag an am céanna.  
3. Déantar na cumhachtaí chun gníomhartha tarmligthe a 
ghlacadh a thabhairt don Choimisiún faoi réir na gcoinníollacha 
a leagtar síos in Airteagal 14 agus in Airteagal 15.  
Airteagal 14  
Cúlghairm an tarmligin  
1. Féadfaidh Parlaimint na hEorpa nó an Chomhairle tarm ­
ligean na cumhachta dá dtagraítear in Airteagal 5(3), in 
Airteagal 7(7) agus in Airteagal 12 a chúlghairm.  
2. Déanfaidh an institiúid a bheidh tar éis tús a chur le nós 
imeachta inmheánach d'fhonn cinneadh an ndéanfar an tarm ­
ligean cumhachta a chúlghairm an reachtóir eile agus an 
Coimisiún a chur ar an eolas ar a dhéanaí mí sula ndéanfaidh 
sí an cinneadhcríochnaitheach, agus luafaidh sí na cumhachtaí 
tarmligthe a d'fhéadfadh a bheith faoi réir cúlghairme agus na 
fáthanna atá leis an gcúlghairm.  
3 Cuirfidh an cinneadh cúlghairme deireadh le tarmligean na 
gcumhachtaí a sonraíodh sa chinneadh sin. Gabhfaidh éifeacht 
leis láithreach nó ar dháta níos déanaí a shonrófar ann. Ní 
dhéanfaidh sé difear do bhailíocht na ngníomhartha tarmligthe 
atá i bhfeidhm cheana féin. Déanfar é a fhoilsiú in  Iris Oifigiúil 
an Aontais Eorpaigh . 
Airteagal 15  
Agóidí in aghaidh gníomhartha tarmligthe  
1. Féadfaidh Parlaimint na hEorpa agus an Chomhairle agóid 
a dhéanamh in aghaidh an ghnímh tharmligthe laistigh de 
thréimhse trí mhí ón dáta ar tugadh an fógra.  
2. Más rud é, nuair a rachaidh an tréimhse sin in éag, nach 
mbeidh agóid déanta ag Parlaimint na hEorpa ná ag an gCom ­
hairle in aghaidh an ghnímh tharmligthe, nó más rud é, roimh 
an dáta sin, go bhfuil Parlaimint na hEorpa agus an Chomhairle 
araon tar éis an Coimisiún a chur ar an eolas go bhfuil cinneadh 
déanta acu gan agóidí a dhéanamh, tiocfaidh an gníomh tarm ­
ligthe i bhfeidhm ar an dáta a luaitear ina fhorálacha.  
3. Má dhéanann Parlaimint na hEorpa nó an Chomhairle 
agóid in aghaidh an ghnímh tharmligthe a glacadh, ní thiocfaidh 
sé i bhfeidhm. Luafaidh an institiúid a dhéanfaidh agóid na 
fáthanna a bhí aici le hagóid a dhéanamh in aghaidh an 
ghnímh tharmligthe.  
Airteagal 16  
An Coiste  
1. Tabharfaidh an Coiste um Fhorghníomhú an Dlí, Rialáil 
agus Trádáil i dtaca le Foraoisí (FLEGT) arna bhunú faoi 
Airteagal 11 de Rialachán (CE) Uimh. 2173/2005 cúnamh 
don Choimisiún.GA 22 Iris Oifigiúil an Aontais Eorpaigh 4.5.2010
2. I gcás ina ndéanfar tagairt don mhír seo, beidh feidhm ag 
Airteagal 5 agus ag Airteagal 7 de Chinneadh 1999/468/CE, ag 
féachaint d'fhorálacha Airteagal 8 de.  
Airteagal 17  
Pionóis  
Leagfaidh na Ballstáit síos na rialacha a bhaineann leis na 
pionóis is infheidhme maidir le sáruithe ar fhorálacha an Rial ­
acháin seo agus déanfaidh siad gach beart is gá lena áirithiú go 
gcuirfear chun feidhme iad. Ní mór do na pionóis a leagfar 
amach a bheith éifeachtach, comhréireach 
agus athchomhairleach. Cuirfidh na Ballstáit na forálacha sin 
in iúl don Choimisiún agus cuirfidh siad aon leasú ina 
dhiaidh sin a dhéanfaidh difear dóibh in iúl dó gan mhoill.  
Airteagal 18  
Tuairisciú  
1. Cuirfidh na Ballstáit faoi bhráid an Choimisiúin, faoin 30 
Aibreán gach dara bliain tar éis an dáta a ndéanfar an Rialachán 
seo a chur i bhfeidhm, tuarascáil ar chur i bhfeidhm an Rial ­
acháin seo le linn an dá bhliain roimhe sin.  
2. Ar bhonn na dtuarascálacha sin, tarraingeoidh an 
Coimisiún suas tuarascáil le cur faoi bhráid Pharlaimint na 
hEorpa agus na Comhairle gach dara bliain.  3. Faoin … (*), agus gach sé bliana ina dhiaidh sin, athbh ­
reithneoidh an Coimisiún feidhmiú agus éifeachtacht an Rial ­
acháin seo, ar bhonn tuairiscithe agus taithí maidir le cur i 
bhfeidhm an Rialacháin seo, go háirithe maidir leis na hiarm ­
hairtí riaracháin do ghnóthais bheaga agus mheánmhéide agus 
le cuimsiúchán an táirge. Féadfaidh tograí iomchuí le haghaidh 
reachtaíochta a bheith ag gabháil leis na tuarascálacha, i gcás 
inar gá sin.  
Airteagal 19  
Teacht i bhfeidhm agus cur i bhfeidhm  
Tiocfaidh an Rialachán seo i bhfeidhm an fichiú lá tar éis lá a 
fhoilsithe in  Iris Oifigiúil an Aontais Eorpaigh . 
Beidh feidhm aige amhail ón … (**). Beidh feidhm, áfach, ag 
Airteagail 5(2), 6(1), 7(7) agus 7(8) amhail ón ndáta a dtiocfaidh 
an Rialachán seo i bhfeidhm.  
Airteagal 20  
Foilsiú  
Foilseofar an Rialachán seo in  Iris Oifigiúil an Aontais Eorpaigh . 
Beidh an Rialachán seo ina cheangal go huile agus go hiomlán agus beidh sé infheidhme go 
díreach i ngach Ballstát.  
Arna dhéanamh i/sa,  
Thar ceann Pharlaimint na hEorpa 
An tUachtarán  
… Thar ceann na Comhairle 
An tUachtarán  
…GA 4.5.2010 Iris Oifigiúil an Aontais Eorpaigh 23  
(*) 36+30 mí tar éis an dáta a dtiocfaidh an Rialachán seo i bhfeidhm.  
(**) 30 mí tar éis an dáta a dtiocfaidh an Rialachán seo i bhfeidhm.
IARSCRÍBHINN  
Adhmad agus táirgí adhmaid faoi mar atá siad aicmithe san Ainmníocht Chomhcheangailte a leagtar amach in 
Iarscríbhinn I a ghabhann le Rialachán (CEE) Uimh. 2658/87 (  1 ) ón gComhairle, a bhfuil feidhm ag an Rialachán seo 
maidir leo:  
— 4401 Connadh, ina spreotaí, ina bhilléid, ina chipíní, ina bhrosna, nó i bhfoirmeacha dá samhail; adhmad i sliseanna 
nó i gcáithníní; min sáibh agus fuíolladhmad agus dramhadhmad, bíodh nó ná bíodh sé ceirtleánaithe i bhfoirm 
spreotaí, brícíní, millíní nó foirmeacha den chineál sin;  
— 4403 Adhmad neamhchóirithe, coirt nó sú-adhmad air nó bainte de, nó cearnaithe go garbh;  
— 4406 Trasnáin iarnróid nó trambhealaí (trascheangail) as adhmad;  
— 4407 Adhmad safa nó scealptha ar a fhad, sliseáilte nó scafa, bíodh nó ná bíodh sé plánáilte, greanáilte, nó ceann ­
siúntáilte, le tiús níos mó ná 6mm;  
— 4408 Leatháin le haghaidh athchraicinn (lena n-áirítear na cinn a fhaightear trí adhmad lannaithe a shliseadh), le 
haghaidh sraithadhmaid nó le haghaidh adhmaid lannaithe comhchosúil agus adhmaid eile, safa ar a fhad, sliste nó 
scafa. bíodh nó ná bíodh sé plánáilte, greanáilte, scarshiúntaithe nó ceannsiúntáilte, le tiús níos mó ná 6mm;  
— 4409 Adhmad (lena n-áirítear stiallacha agus fríosanna d'urlár iontlaise, nach bhfuil cóimeáilte) atá dealbhaithe go 
leanúnach (teangaithe, eitrithe, céimnithe, seaimféaráilte, V-siúntáilte, feirbthe, múnlaithe, maolaithe nó a leithéid) 
feadh aon cheann dá imill, dá chinn nó dá éadain, bíodh nó ná bíodh sé plánáilte, greanáilte, nó ceannsiúntáilte;  
— 4410 Clár cáithníní, clár sliseog treoshuite (OSB) agus clár adhmaid den tsamhail sin, bíodh nó ná bíodh sé 
ceirtleánaithe le roisíní nó le táthshubstaintí orgánacha eile;  
— 4411 Clár snáithíneach adhmaid nó ábhar ligneach eile, bíodh nó ná bíodh sé nasctha le roisíní nó le substaintí 
orgánacha eile;  
— 4412 Sraithadhmad, painéil a bhfuil athchraiceann curtha orthu agus adhmad lannaithe den chineál céanna;  
— 4413 00 00 Adhmad dlúthaithe, i mbloic, i bplátaí, i stiallacha nó i gcruthanna próifíle;  
— 4414 00 Frámaí adhmaid do phictiúir, do ghrianghraif, do scátháin nó d'earraí den chineál céanna;  
— 4415 Cásanna pacála, boscaí, cliathbhoscaí, drumaí agus pacáistithe dá samhail, déanta as adhmad; drumaí cáblaí, 
déanta as adhmad; pailléid, pailléid i bhfoirm boscaí agus cláir ualaigh eile, déanta as adhmad; coiléir phailléid, déanta 
as adhmad; cónraí;  
(Ní ábhar pacála a úsáidtear go heisiatach mar ábhar pacála d'fhonn tacú le táirge eile a chuirtear ar an margadh nó 
d'fhonn táirge eile a chuirtear ar an margadh a chosaint nó a iompar.);  
— 4416 00 00 Cascaí, bairillí, dabhcha, tobáin agus táirgí cúipéara eile agus codanna díobh, déanta as adhmad, lena n- 
áirítear na cláir;  
— 4418 Táirgí siúinéireachta agus cearpantóireachta, lena n-áirítear painéil cheallacha adhmaid, painéil chóimeáilte urláir, 
slinnte agus fabhtanna, adhmad (lena n-áirítear stiallacha agus fríosanna d'urláir iontlaise, nach bhfuil cóimeáilte) atá 
dealbhaithe go leanúnach (teangaithe, eitrithe, céimnithe, seaimféaráilte, V-siúntáilte, feirbthe, múnlaithe, maolaithe nó 
a leithéid) feadh aon cheann dá imill, dá chinn nó dá éadain, bíodh nó ná bíodh sé plánáilte, greanáilte, nó ceann ­
siúntáilte;  
— Laíon agus páipéar i gCaibidil 47 agus i gCaibidil 48 den Ainmníocht Chomhcheangailte, cé is moite de tháirgí atá 
déanta as bambú agus táirgí (fuíll agus draimh) aisghafa;  
— 9403 30, 9403 40, 9403 50 00, 9403 60 agus 9403 90 30 Troscán adhmaid;  
— 9406 00 20 Foirgnimh réamhdhéanta.GA 24 Iris Oifigiúil an Aontais Eorpaigh 4.5.2010  
( 1 ) Rialachán (CEE) Uimh. 2658/87 ón gComhairle maidir leis an ainmníocht taraife agus staidrimh agus leis an gComhtharaif Chusta im 
(IO L 256, 7.9.1987, lch. 1).
RÁITEAS AR CHÚISEANNA NA COMHAIRLE  
I. RÉAMHRÁ  
1. An 17 Deireadh Fómhair 2008, chuir an Coimisiún isteach togra le haghaidh Rialacháin ó Phar ­
laimint na hEorpa agus ón gComhairle lena leagtar síos oibleagáidí na n-oibreoirí a chuireann 
adhmad agus táirgí adhmaid ar an margadh. Tá an togra bunaithe ar Airteagal 192(1) den 
Chonradh ar Fheidhmiú an Aontais Eorpaigh (CFAE).  
2. Ghlac Parlaimint na hEorpa a seasamh ar an gcéad léamh an 22 Aibreán 2009 (  1 ). Thug an Coiste 
Eacnamaíoch agus Sóisialta uaidh a thuairim an 1 Deireadh Fómhair 2009 agus chuir Coiste na 
Réigiún in iúl nach raibh sé ar intinn aige tuairim a thabhairt uaidh.  
3. An 1 Márta 2010, ghlac an Chomhairle a seasamh ar an gcéad léamh i gcomhréir le hAirteagal 294 
de CFAE.  
II. CUSPÓIRÍ  
Is é is cuspóir don Rialachán go laghdófaí an riosca go ndéanfaí adhmad arna lománú go 
neamhdhleathach a chur ar an margadh inmheánach. Tá sé bunaithe ar phrionsabal an díchill chuí 
agus dírítear leis ar an gcéad uair a chuirtear adhmad agus táirgí adhmaid ar an margadh inmheánach. 
Choimeád an Chomhairle sprid chur chuige sistéimeach an Choimisiúin. Dá bhrí sin, dhírigh sí ar na 
ceanglais dhlíthiúla atá ar an oibreoir é féin a iompar go réamhghníomhach a shaothrú tuilleadh.  
III. ANAILÍS AR SHEASAMH NA COMHAIRLE AR AN gCÉAD LÉAMH  
1. Barúlacha ginearálta  
Ar an gcéad léamh di an 22 Aibreán 2009, ghlac Parlaimint na hEorpa (PE) 75 leasú.  
Ionchorpraítear, le seasamh na Comhairle ar an gcéad léamh, roinnt de leasuithe Pharlaimint na 
hEorpa, go páirteach nó sa spiorad. Ina measc siúd go sonrach tá na nithe seo: gur cheart aird ar leith 
a thabhairt ar thionchar an Rialacháin ar fhiontair bheaga agus mheánmhéide (leasuithe 22, 29, 47, 
72); nár cheart go n-eisiafaí as raon feidhme an Rialacháin adhmad agus táirgí adhmaid a bheadh faoi 
réir critéar éigeantach inbhuanaitheachta (leasú 21 agus leasú 32) agus gur cheart don Choimisiún 
aitheantas a thabhairt d'eagraíochtaí monatóireachta a bhfuil sé ar intinn acu a gcuid gníomhaíochtaí 
a dhéanamh i níos mó ná Ballstát amháin (leasuithe 51-56).  
Bhí leasuithe eile ann, áfach, nár léiríodh i seasamh na Comhairle ar an gcéad léamh mar gur mheas 
an Chomhairle nach raibh gá leo i bhfianaise na slí ar tháinig an téacs chun cinn. Thug an Chom ­
hairle isteach roinnt athruithe a rinneadh de bharr theacht i bhfeidhm Chonradh Liospóin an 
1 Nollaig 2009, go háirithe an creat dlíthiúil a bhunófar a ghlacfaidh ionad chóras an nós 
imeachta coiste. Ó tharla gur tugadh seasamh PE ar an gcéad léamh tuairim is seacht mí sular 
tháinig Conradh Liospóin i bhfeidhm, níor cuireadh na leasuithe a bhain leis an nós imeachta 
coiste san áireamh mar nach raibh siad ábhartha a thuilleadh.  
Áirítear chomh maith i seasamh na Comhairle ar an gcéad léamh roinnt athruithe seachas na cinn a 
bheartaítear i seasamh Pharlaimint na hEorpa ar an gcéad léamh. Déantar cur síos sna ranna seo a 
leanas ar na hathruithe substainteacha. Ina theannta sin, tá athruithe dréachtaithe ann chun an téacs a 
shoiléiriú nó d'fhonn a áirithiú go bhfuil an Rialachán comhsheasmhach i gcoitinne.  
2. Pointí faoi leith  
Sainmhínithe  
Rinneadh na hathruithe seo a leanas ar an togra bunaidh:  
— rinneadh an sainmhíniú ar ‘adhmad agus táirgí adhmaid’ a mhodhnú chun a chur in iúl nach 
gcumhdófar faoin sainmhíniú sin táirgí adhmaid athchúrsáilte - is é sin, táirgí adhmaid nó comh ­
pháirteanna na dtáirgí sin a mhonaraítear as adhmad agus as táirgí adhmaid a bhfuil a saolré 
tugtha chun críche acu agus a dhéanfaí a dhiúscairt mar dhramhaíl murach sin - mar measadh go 
mbeadh sé neamhréireach a chur de cheangal ar oibreoirí faisnéis a fháil ar fhoinse bunaidh an 
adhmaid a bheadh i dtáirgí athchúrsáilte;GA 4.5.2010 Iris Oifigiúil an Aontais Eorpaigh 25  
( 1 ) 8881/09
— scriosadh an eisceacht a bhí á beartú le haghaidh adhmaid agus le haghaidh táirgí adhmaid atá 
faoi réir na gcritéar éigeantach inbhuanaitheachta (leasú 21 agus leasú 32);  
— soiléiríodh nár cheart go gcumhdófaí faoin sainmhíniú ar ‘adhmad agus tairgí adhmaid’ (leasú 34) 
na táirgí adhmaid a dhíorthaítear as adhmad nó as táirgí adhmaid a cuireadh ar an margadh 
cheana féin;  
— shonraigh an Chomhairle an bhrí atá le ‘cur ar an margadh’ trína chur isteach go n-áirítear leis na 
teicnící díola go léir; chuir sí isteach freisin go n-áirítear leis chomh maith soláthar trí chianchum ­
arsáid;  
— cuireadh isteach coincheap réigiún fo-náisiúnta na lománaíochta chun go gclúdófaí cásannna a 
bhfuil difríochtaí réigiúnacha laistigh de thír i gceist leo;  
— leathnaíodh an sainmhíniú ar ‘thír na lománaíochta’ le go gcuimseofaí ní amháin tíortha leis ach 
críocha chomh maith;  
— scriosadh na sainmhínithe ar ‘bhainistiú riosca’ agus ar ‘eagraíocht monatóireachta’ mar measadh 
gur chuimsithí a chuirtear síos ar na coincheapa seo san Airteagal faoi seach.  
An reachtaíocht is infheidhme  
Is ceann de shaincheisteanna lárnacha an dréacht-Rialacháin é an sainmhíniú ar an reachtaíocht is 
infheidhme mar nár mhór don oibreoir rochtain a bheith aige ar fhaisnéis i dtaobh an gcomhlíonann 
adhmad agus táirgí adhmaid an reachtaíocht is infheidhme. Rinne an Chomhairle a dícheall chun 
cothromaíocht cheart a bhaint amach idir liosta leathnaithe de réimsí reachtaíochta agus liosta a 
d'áireodh na réimsí ábhartha reachtaíochta i dtéarmaí ginearálta. Rinne an Chomhairle an sainmhíniú 
a cuireadh chun cinn sa togra ón gCoimisiún a leathnú le go gcuirfí an reachtaíocht a bhaineann le 
foraoiseacht san áireamh ann, lena n-áirítear reachtaíocht ar reachtaíocht chomhshaoil go díreach í 
mar aon le reachtaíocht na trádála agus reachtaíocht an chustaim, a mhéid a bhaineann siad le 
hearnáil na foraoiseachta. Chuir an Chomhairle isteach na ‘cearta dlíthiúla atá ag tríú páirtithe 
maidir le húsáid agus maidir le tionacht...’, rud a d'fhéadfaí a rá atá ag teacht leis an gcur chuige a 
bhí ag PE nuair a luaigh sí ‘tionacht maoine agus cearta na bpobal dúchais’ (leasú 38). Mheas an 
Chomhairle, áfach, go gcothófaí fadhbanna ar leibhéal an dlí agus ar leibhéal praiticiúil le leasuithe PE 
maidir leis an reachtaíocht saothair agus an reachtaíocht um leas an phobail a chur san áireamh.  
Córais an díchill chuí  
Mheas an Chomhairle go raibh sé tábhachtach go ndéanfaí príomheilimintí an dréacht-Rialacháin a 
shoiléiriú. Dá bhrí sin, rinne sí trí eilimint i gcóras an díchill chuí a shaothrú: rochtain ar fhaisnéis 
áirithe, an nós imeachta um measúnú riosca agus an nós imeachta um maolú riosca. I leasú 37 ó PE, 
b'fhacthas do PE freisin gur ghá dá eilimint a leagan amach go soiléir, is iad sin, aithint riosca agus 
íoslaghdú riosca.  
I dtaobh na nósanna imeachta um measúnú riosca, rinne an Chomhairle ceithre cinn de chritéir um 
measúnú riosca a leagan amach ar féidir cur leo de bhun Airteagal 290 de CFAE.  
Ina hAirteagal 5 (1) (b) agus (c), d'fhéach an Chomhairle le hidirdhealú a dhéanamh idir na nósanna 
imeachta um measúnú riosca agus na nósanna imeachta um maolú riosca, de réir tosca éagsúla 
amhail castacht na táirge agus tionscnamh na táirge, gan cásanna a lua go sonrach ar gá díriú orthu 
go speisialta, trí cheangaltais níos déine nó níos scaoilte a thabhairt isteach (leasú 47).  
Murab ionann agus PE, níor leathnaigh an Chomhairle oibleagáid an díchill chuí chuig oibreoirí 
seachas oibreoirí a chuireann adhmad agus táirgí adhmaid ar an margadh inmheánach den chéad 
uair (leasuithe 15, 17, 19, 20, 31, 33, 35, 41, 42, 43, 50). Measadh go mbeadh ualach rómhór ag 
gabháil le leathnú den sórt sin.  
Rinne an Chomhairle foráil go bhféadfadh an t-oibreoir roghnú idir trí chóras díchill chuí éagsúla, a 
chóras féin, córas díchill chuí arna chur ar fáil ag eagraíocht monatóireachta nó córas arna chur ar fáil 
ag tríú páirtí.GA 26 Iris Oifigiúil an Aontais Eorpaigh 4.5.2010
Raon feidhme  
Scrios an Chomhairle, mar a rinne PE an díolúine a bhí sa togra ón gCoimisiún (leasú 21 agus leasú 
32) ar díolúine í a bhí á beartú le haghaidh adhmaid atá faoi réir na gcritéar éigeantach inbhuanai ­
theachta.  
Iarscríbhinn  
Chuir an Chomhairle ord nua ar na táirgí adhmaid atá san Iarscríbhinn de réir uimhriú na gcód AC 
agus chuir sí roinnt aicmí táirgí isteach. Mheas sí go mbeadh ualach róthrom ar oibreoirí ag an 
bpointe seo dá gcuirfí aicmí eile isteach (leasú 74 agus leasú 75).  
Eagraíochtaí monatóireachta  
Bhí an Chomhairle ar aon intinn le PE, go raibh sé tábhachtach go mbeadh caighdeáin 
chomhchuibhithe ann ar fud an AE agus mhol sí gur cheart don Choimisiún aitheantas a 
thabhairt d'eagraíochtaí monatóireachta chomh maith. Rinne an Chomhairle idirdhealú idir 
eagraíochtaí monatóireachta a mbeadh sé ar intinn acu gníomhaíochtaí a chur i gcrích i mBallstát 
amháin agus iad siúd a mbeadh sé ar intinn acu gníomhaíochtaí a chur i gcrích i mBallstáit éagsúla. 
D'aontaigh sí gur cheart don Choimisiún aitheantas a thabhairt do na heagraíochtaí sin a raibh a 
gcuid gníomhaíochtaí á ndéanamh acu i mBallstáit éagsúla (leasuithe 51, 53, 54, 55, 56) cf. (Airteagal 
7(3)). Mar sin féin, measadh é a bheith níos praiticiúla gurbh é údarás inniúil Ballstáit a bheadh 
freagrach as aitheantas a thabhairt d'eagraíochtaí monatóireachta ar sa Bhallstáit sin amháin a bhí a 
gcuid gníomhaíochtaí á ndéanamh acu. Bhí an Chomhairle ar aon intinn le PE, go raibh sé 
tábhachtach gur cheart don eagraíocht monatóireachta a cuid feidhmeanna a dhéanamh ar chaoi 
go bhféadfaí aon choimhlint leasa a sheachaint (leasú 51) (cf. Airteagal 7(2)(c)). Níor measadh go 
raibh sé riachtanach idirdhealú a dhéanamh maidir le cé acu an eintiteas poiblí nó eintiteas príob ­
háideach í an eagraíocht monatóireachta (leasú 51 agus leasú 52).  
Pionóis  
Smaoinigh an Chomhairle ar liosta pionós a chur isteach (leasú 69) ach tar éis an cheist a phlé ar 
feadh i bhfad, chinn sí go gcloífeadh sí leis an bhfoclaíocht a bhí sa togra ón gCoimisiún, ar 
foclaíocht í a comhaontaíodh i gcomhair reachtaíocht an AE. Ba é an bharúil a bhí ag go leor 
Ballstát go raibh leibhéal agus ábhar na bpionós laistigh de raon inniúlachta na mBallstát. Ina 
theannta sin, dá ndéanfaí liosta pionós a leagan amach, tharraingeofaí anuas roinnt ceisteanna 
praiticiúla ar nós uileghabhálacht an liosta agus ar nós na ndeacrachtaí maidir leis na sáruithe uile 
a d'fhéadfadh a bheith ann a aithint ag an bpointe sin.  
Toirmeasc  
Choimeád an Chomhairle sprid an togra ón gCoimisiún maidir le cur chuige sistéimeach. Ba cheart 
do na hoibreoirí córas an díchill chuí a úsáid d'fhonn go laghdófaí an riosca go ndéanfaí adhmad agus 
táirgí as adhmad arna lománú go neamhdhleathach a chur ar an margadh. Ní thagann an Chomhairle 
le dearcadh PE gur cheart toirmeasc a thabhairt isteach chun an dlíthiúlacht a áirithiú (leasuithe 17, 
19, 31, 42 (maidir le hAirteagal 3(1)), 43, 50, 71). Measadh nach raibh síniú den sórt sin ar an raon 
feidhme ag teacht le sprid an togra agus nach raibh sé inghlactha dá bharr sin.  
Cur i bhfeidhm  
Mheas an Chomhairle gur mbeadh sé míréalaíoch go ndéanfaí an Rialachán infheidhme aon bhliain 
amháin tar éis an dáta a dtiocfadh sé i bhfeidhm, is cuma cé chomh hinmhianaithe a bheadh sé sin 
(leasú 73). Dá bhrí sin, agus chun am a thabhairt do na hoibreoirí dul i dtaithí ar an staid nua agus 
chun go nglacfaí na bearta cur chun feidhme, moladh gur cheart go ndéanfaí an Rialachán 
infheidhme 30 mí tar éis an dáta a dtiocfadh sé i bhfeidhm.  
Cás na bhfiontar beag agus meánmhéide/cás na n-oibreoirí beaga agus meánmhéide  
Chuir an Chomhairle san áireamh, mar a rinne PE, cás speisialta na bhfiontar beag agus meánmhéide 
agus cás na n-oibreoirí beaga agus meánmhéide (leasuithe 22, 29, 47, 72). Mar shampla, tá coincheap 
an riosca neamhbhríoch  tugtha isteach aici in Airteagal 5(1)(c). Leagtar amach in Airteagal 12 nár cheart 
go gcuirfí ualach neamhréireach ar oibreoirí leis na gníomhartha arna dtarmligean, ar gníomhartha 
iad a dhéanfaidh liosta na n-adhmad agus na dtáirgí adhmaid a leagtar amach san Iarscríbhinn a leasú 
agus a fhorlíonadh. In Airteagal 18 maidir le tuairisciú, léirigh an Chomhairle chomh maith gur 
cheart go dtabharfaí aird ar leith leis an athbhreithniú ar na hiarmhairtí riaracháin a bheadh i gceist 
d'fhiontair bheaga agus mheánmhéide.GA 4.5.2010 Iris Oifigiúil an Aontais Eorpaigh 27
Na haithrisí agus tagairtí do shaincheisteanna comhshaoil (bainistiú inbhuanaithe foraoisí)  
Chuir PE isteach roinnt mhaith aithrisí chun an comhshaol foraoise, an bhithéagsúlacht, éiceachórais 
na bhforaoisí agus bainistiú inbuanaithe foraoisí a chur san áireamh (leasuithe 2-8, 10, 11, 14). Ó 
tharla gur i gcroílár an Rialacháin atá córas an díchill chuí agus iompar na n-oibreoirí chun go 
laghdófar an riosca go ndéanfar adhmad agus táirgí adhmaid arna lománú go neamhdhleathach a 
chur ar an margadh, measann an Chomhairle go bhfuil na tagairtí sin iomarcach, is cuma cé chomh 
hinmhianaithe atá na cuspóirí. Ina theannta sin, is chun forálacha an Rialacháin a dhlisteanú atá na 
haithrisí ann agus sa chás seo níl aon fhorálacha oibríochtúla ann a bhféadfaí na haithrisí sin a 
nascadh leo.  
Athbhreithniú  
D'aontaigh an Chomhairle le PE gur gá go ndéanfadh an Coimisiún athbhreithniú ar an Rialachán 
agus gur cheart, leis an athbhreithniú sin, go dtabharfaí aghaidh go háirithe ar na hiarmhairtí riar ­
acháin a bheadh ann d'fhiontair bheaga agus mheánmhéide (leasú 72).  
3. Athruithe eile a rinne an Chomhairle  
Stádas táirgí adhmaid arna gcumhdach ag FLEGT agus ag CITES  
Rinneadh an fhoráil maidir le hadhmad agus táirgí adhmaid arna gcumhdach ag FLEGT agus ag CITES 
a leagan amach in Airteagal ar leith toisc go meastar sa Rialachán gur leor ceadúnais FLEGT agus 
teastais CITES mar fhianaise ar lománú dleathach.  
Comhoibriú idir na húdaráis inniúla  
Shíl an Chomhairle nár ghá ach d'easnaimh thromchúiseacha a bheith faoi réir an mhalartaithe 
faisnéise dá dtagraítear in Airteagal 11. Shonraigh an Chomhairle chomh maith gur cheart go 
ndéanfaí na cineálacha pionós arna bhforchur a chumhdach leis an malartú faisnéise.  
Ábhar  
D'fhonn cuspóir na n-oibleagáidí a leagtar síos sa Rialachán a shoiléiriú, chuir an Chomhairle isteach 
gurb é an cuspóir atá ann go laghdófaí an riosca go ndéanfaí adhmad arna lománú go 
neamhdhleathach nó táirgí adhmaid a dhíorthaítear as an adhmad sin a chur ar an margadh.  
Na hathruithe de bharr Chonradh Liospóin  
Ó tharla go measann an Chomhairle gur cheart cumhachtaí a tharmligean chuig an gCoimisiún de 
bhun Airteagal 290 den Chonradh ar Fheidhmiú an Aontais Eorpaigh, chuir sí trí Airteagal nua 
isteach a bhfuil gá leo le haghaidh na ngníomhartha sin arna dtarmligean, is iad sin Airteagal 5(3) 
agus Airteagal 7(7) agus Airteagal 12 mar aon le haithris nua. Ar an gcaoi chéanna, rinne an 
Chomhairle oiriúnú ar na forálacha le haghaidh bearta cur chun feidhme a ghlacadh de bhun 
Airteagal 291 de CFAE.  
IV. CONCLÚID  
Creideann an Chomhairle go bhfuil a seasamh ar an gcéad léamh ag teacht le bunchuspóirí an togra ón 
gCoimisiún. Is ionann é agus pacáiste cothromúil beart trína rannchuideofaí leis na cuspóirí a bhaint 
amach maidir le dul i ngleic leis an lománaíocht neamhdhleathach.  
Tá an Chomhairle ag tnúth le plé cuiditheach a dhéanamh le Parlaimint na hEorpa le súil agus go 
bhféadfar teacht ar chomhaontú inoibrithe maidir leis an Rialachán seo.GA 28 Iris Oifigiúil an Aontais Eorpaigh 4.5.2010